钦定古今图书集成/理学汇编/学行典/第254卷 > 谭玉湖
## 钦定古今图书集成/理学汇编/学行典/第254卷 > 谭玉湖

按《长沙府志》：“谭玉湖，字雅重，茶陵人。性颖慧，尤娴诗。
父早背，奉母孝谨，友爱兄弟，人无闲言。睦宗族，周贫
乏。尝郊游，遇吉州人传米值腾贵，湖止之食，嘱曰：‘甚
勿露前语，恐射利者闭放，而小民靡活也’。戒语子，出
所储榖济人，自是全活者甚众。豪有唾侮者，不与校。
昆仲询之，竟不以告。唯以读书吟诗自娱。晚岁结庐”
灵塘，著有《松隐存稿》。